Történész vagyok.
A szakmámat leginkább a vele járó látásmód miatt szeretem.
Ma e látásmóddal az Egyesült Államok oktatását szeretném elemezni.
Szinte az egyetlen dolog, amelyben egyet szoktunk érteni,
hogy a gyermeknek a legjobb időpont a tanulás megkezdésére
óvodáskorban van.
Több mint 50 éve az USA-ban
vízválasztónak számított a kisgyermekek oktatásában
a Head Start program megindítása.
A történészek szeretik a vízválasztókat,
mert így könnyen lehet arról beszélni, mi történt előtte,
és mi jött utána.
A Head Start előtt gyakorlatilag semmi.
A Head Starttal elkezdtük felkészíteni az iskolára
nemzetünk leginkább veszélyeztetett gyermekeit.
A Head Start óta jelentős előrelépést tettünk,
de az Egyesült Államokban még mindig 2,2 millió gyermek
nem részesül iskola előtti oktatásban.
Más szóval a négyévesek több mint fele.
Ez baj.
Még nagyobb baj, ami tudhatóan történik a gyerekekkel.
Az alapvető készségek elsajátítása nélkül iskolába kerülő veszélyeztetett gyermekek
25%-kal nagyobb eséllyel buknak ki,
40%-kal nagyobb eséllyel válnak tizenévesen szülővé,
és 60%-kal kisebb valószínűséggel tanulnak tovább.
Ha ismerjük a korai oktatás fontosságát,
miért nem részesül benne minden gyermek?
Léteznek akadályok,
melyeket a jelenlegi megoldásaink egyszerűen képtelenek leküzdeni.
Földrajz. Kulcsszavak: vidéki és távoli.
Ami a gyerekek fuvarozását illeti: dolgozó szülők mindenütt.
Szülői szabadság: egyik állam sem kötelezi a négyéveseket, hogy óvodába járjanak.
Végül a költségek: egy nagycsoportos óvodás oktatása az államnak átlagosan
évi ötezer dollárjába kerül.
Akkor most csak a gondokról fogok beszélni?
Nem.
Ma költséghatékony, technológiaalapú,
óvodára felkészítő, otthon végezhető programról szeretnék önöknek beszélni.
A neve UPSTART.
Több mint 60 000 óvodás használta már az Egyesült Államokban.
Tudom, mire gondolhatnak most:
már megint valaki, aki technológiával akar megoldani egy országos problémát.
Részben igazuk is lenne.
Óvodáskori tanuláshoz dolgozunk ki utasításokat személyre szabó szoftvert,
így a gyerekek saját tempójukban tanulhatnak.
Ebben olyan területek szakértői vannak segítségünkre, mint a szövegértés,
szociológia, idegtudomány és a korai tanulás számtalan más összetevője.
Ők mondják meg, mit csináljon, és hogy nézzen ki a szoftver.
Íme egy példa:
(Videó) Nulla (énekel): Nulla!
Nulla!
A nulla más szám, mint a többi.
Sirályok: A nulla nagy, kerek „O".
Nulla: Nem olyan, mint az egy, ahogy arra te magad is rájöhetsz.
Sirályok: A nulla nagy, kerek „O".
(Nevetés)
Claudia Miner: Ez a „Nulla dal".
(Nevetés)
Aztán itt van Páros Ákos és Páratlan Pál, akik a számokról tanítanak egy s mást.
Itt pedig a Szómadarak láthatók,
akik megmutatják, hogy betűhangok összeolvasztásával
szavakat lehet formálni.
Láthatják, hogy az utasítás rövid, színes és fülbemászó.
Arra tervezték, hogy megragadja a gyerekek érdeklődését.
Van az UPSTART-nak még egy része,
amely különlegessé és hatékonyabbá teszi.
Az UPSTART a szülőkre bízza gyermekük oktatásának irányítását.
Hisszük, hogy kellő támogatással
minden szülő képes felkészíteni gyermekét az iskolára.
A következőképpen működik:
Ezek az egyik állam óvodai alkalmassági feltételei.
Majdnem minden állam rendelkezik ilyennel.
Elmegyünk a szülőkhöz, bárhol legyenek is,
és kulcsfontosságú csoportos felkészítést tartunk nekik.
Elmondjuk nekik, hogy a szoftver felkészít szövegértésből, környezetismeretből
és matekból, de a motoros készségek és önállóság fejlesztése az ő feladatuk.
Együtt pedig a szociális-érzelmi tanuláson fogunk dolgozni.
Tudjuk, hogy a program működik,
hiszen 90%-os teljesítési aránnyal büszkélkedhetünk.
Tavaly ez 13 500 gyereket jelentett,
akik UPSTART "diplomát" szereztek.
Az eredmények pedig lenyűgözőnek bizonyultak.
Külső értékelőrendszerünk azt mutatja,
hogy a mi gyerekeink kétszer-háromszor annyi tudásra tesznek szert,
mint azok a gyerekek, akik nem vesznek részt a programban.
A jelentős hatékonyságot véletlenszerűen kiválasztott kontrollcsoportunk igazolja,
és még egy longitudinális kutatással is alá tudjuk támasztani,
hogy a gyerekek előnye kitart a 3. és 4. osztályban is.
Ez a legmagasabb évfolyam, amelyet eddig elértek a gyerekek.
Ezek tudományos eredmények.
Másik kutatás kimutatta, hogy a gyerekeink ugyanannyit fejlődtek
szociális-érzelmi téren, mint az állami és magánóvodába járó társaik.
Az UPSTART programban eddig résztvevő 60 000 gyermek többsége
utahi volt.
Azonos eredményeket értünk el
afroamerikai gyerekekkel Mississippiben –
ez itt Kingston az édesanyjával;
angolnyelv-tanulókkal Arizonában –
ez itt Daisy a családja körében;
menekült gyerekekkel Philadelphiában – ez a kedvenc ballagási képem;
és amerikai őslakos gyerekekkel
az Egyesült Államok legeldugottabb részein.
Ő itt Cherise, és ez itt a lakhelye Monument Valley-ben.
Vannak, akik kételkednek az UPSTART-ban.
Néhányan úgy gondolják, kisgyerekeknek nem kellene képernyő előtt ülniük.
Nekik azt mondjuk:
Az UPSTART elvégzéséhez szükséges heti ötszöri, napi tizenöt perces időtartam
bőven belül van az Amerikai Gyermekorvosok Szövetsége által
négyéveseknek ajánlott napi egy órán.
Néhányan azt gondolják, a fizikai jelenlét elengedhetetlen az óvoda sikeréhez.
Nekik azt mondjuk: remek dolog bejárni az óvodába,
de ha nem tudjuk eljuttatni oda a gyereket, vagy a szülő nem hozza el,
akkor nem remek alternatíva egy virtuális, eredményalapú lehetőség?
Szeretünk bejárós óvodákkal együttműküdni.
Jelenleg 800 mississippi gyerek jár
nappal a Head Start programra,
miközben este az UPSTART-ot csinálja a szüleivel.
Eltökélt szándékunk eljuttatni az UPSTART-ot az ország minden tájára –
nem azért, hogy bármit helyettesítsen; segíteni akarunk azoknak a gyerekeknek,
akik másképp nem részesülnének korai oktatásban.
Van merszünk szembeszállni a kétkedőkkel,
van erőnk a munkához,
és van tervünk.
Az államok feladata oktatni az ott élő gyerekeket.
Először adományokra fogunk hagyatkozni,
hogy egy államban próbálhassuk ki a programot, és adatot gyűjtsünk.
Minden állam egyedinek gondolja magát,
és meg akar róla győződni, hogy a program az ő gyerekeinél is működni fog,
mielőtt beruházna rá.
Aztán kiválasztjuk az állam kulcsvezetőit, akik segítenek népszerűsíteni a programot
mint lehetőséget hátrányos helyzetű gyerekek számára.
Végül együtt javasoljuk az állam törvényhozó testületének,
hogy váltsák ki az adományokat
tartós, fokozható állami támogatással.
A terv bevált.
(Taps)
Köszönöm.
Ez a terv eddig három államban működött:
Utah, Indiana és Dél-Karolina.
További államokban is kipróbáltuk a programot,
és pártfogókat szereztünk.
Következnek azok az államok, amelyekben a legtöbb a földrajzi akadály,
azután pedig olyan államok, ahol már van korai oktatás,
de a gyerekek előmenetele nem a legjobb,
vagy a szülők nem mutatnak sok hajlandóságot a részvételre.
Innen pedig rátérünk azokra az államokra,
amelyekben a legtöbb adatgyűjtésre és meggyőzésre lesz szükség,
és reméljük, hogy a lendületünk meghozza a kedvező fordulatot.
Öt év alatt negyedmillió gyermeket fogunk bevonni,
és biztosítani fogjuk, hogy az államok továbbra is ajánlják nekik az UPSTART-ot.
Így segíthetnek önök is:
kétezer dollárból el tudunk látni egy gyereket
az UPSTART-tal, számítógéppel és internettel.
Ez a gyerek részt venne a tesztüzemben,
ami biztosítaná, hogy a jövőben mások is hozzájussanak az UPSTART-hoz.
Tudatos polgárokra is szükségünk van, akik meggyőzik a kormányt arról,
milyen egyszerűen fel lehetne készíteni a gyerekeket az iskolára.
Nem ülnének most itt, ha nem lennének tudatos állampolgárok,
így az önök segítségét kérjük.
Vajon mindez a korai oktatás történelmi vízválasztójává teszi majd az UPSTART-ot?
Hiszem, hogy együtt azzá tehetjük.
Minden kétséget kizárólag kijelenthetem,
hogy az UPSTART igenis vízválasztó
az olyan gyerekek életében, akik egyébként nem állnának készen az iskolára.
Köszönöm.
(Taps)